Mênggah pambikakipun prêban, sarta anjampèni malih, cêkapanipun bilih sampun gangsal dintên, amung manawi prêbanipun kenging toya sêne, sanadyan sawêg sadintên prayogi lajêng dipun santuni, amargi bilih prêbanipun wau nêsêp toya sêne sarta lajêng dhatêng tatu, sagêd andadosakên mala. Manawi prêban ingkang badhe kabikak wau krakêt kalihan tatu, kêdah dipun kum rumiyin ing toya angêt ingkang mêntas umob, ngantos prêbanipun gampil dipun pêndhêt.